**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ДАВАЊА ОБАВЕШТЕЊА О ПРИВРЕМЕНОЈ ОБУСТАВИ РУДАРСКИХ РАДОВА**

|  |  |
| --- | --- |
| **Назив административног поступка**  | Обавештење о привременој обустави рударских радова |
| **Шифра поступка** | 211.00.0018 |
| **Регулаторно тело****(надлежно за спровођење препоруке)** | Министарство рударства и енергетикеПокрајински секретаријат за енергетику, грађевинарство и саобраћај |
| **Правни оквир којим је уређен административни поступак** | * Закон о рударству и геолошким истраживањима („Службени гласник РС“, бр. 101/15, 95/18)
 |
| **Прописи које треба променити /донети/укинути да би се спровеле препоруке** | Закон о рударству и геолошким истраживањима („Службени гласник РС“, бр. 101/15, 95/18) |
| **Рок за спровођење препорука** | Трећи квартал 2020. године, осим измена Закона о рударству и геолошким истраживањима које ће се спровести приликом првих измена прописа. |
| 1. **КРАТАК ОПИС ПРОБЛЕМА**
 |
| Иако је поступак јасно дефинисан прописом, потребно је да се поред инспектора, наведено обавештење достави и органу који је издао одобрење за извођење рударских радова, јер у пракси долази до ситуације да инспектор пропусти да обавести орган. Такође, додатни простор за оптимизацију постоји кроз омогућавање подношења захтева електронским путем. |
| 1. **САЖЕТАК ПРЕПОРУКА**
 |
| Потребно је изменити Закон о рударству и геолошким истраживањима, тако да се обавеза достављања обавештења прошири и на орган који је издао одобрење за извођење рударских радова. Потребно је омогућити да се електронски поднесе захтев и прилози, те да се установи евиденција обавештења. |
| 1. **ОБРАЗЛОЖЕЊЕ**
 |
| * 1. **Допуна правног основа поступка**

Закон о рударству и геолошким истраживањима прописује обавезу носиоца експлоатације да обавести инспектора о разлозима обуставе рударских радова, најкасније у року од 24 сата од обуставе радова, односно уколико је обустава раније планирана, у року од 15 дана пре обуставе радова. У пракси се дешава да инспектор не обавести благовремено орган који је издао одобрење за експлоатацију о наведеној обустави што доводи до правне несигурности, имајући у виду да закон предвиђа да уколико привремена обустава траје дуже од 2 године, потребно је покренути поступак трајне обуставе радова, а орган нема начин да сазна да ли је на одређеном локалитету отпочела привремена обустава. Стога, потребно је да се законом предвиди да о привременој обустави радова обавести орган који је издао одобрење за експлоатацију, који ће о томе водити евиденцију која ће бити јавно доступна.**За примену ове препоруке, потребно је да се измени и допуни Закон о рударству и геолошким истраживањима.*** 1. **Увођење е-управе**

Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.* 1. **Евиденције**

***Успостављање евиденције обавештења и њене јавне доступности***Предлаже се да се регистар/евиденција података о примљеним обавештењима води у електронском облику односно отвореном, машински читљивом облику (база података) у складу са чланом 10. Закона о електронској управи („Службени гласник РС“, број 27/2018), којим се уводи обавеза свих органа да успостављају и воде регистре и евиденције у електронском облику.**За примену препоруке није неопходна измена прописа.** |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)**
 |
| **НАЦРТ****ЗАКОН О ИЗМЕНИ И ДОПУНИ****ЗАКОНА О РУДАРСТВУ И ГЕОЛОШКИМ ИСТРАЖИВАЊИМА**Члан 1У Закону о рударству и геолошким истраживањима („Службени гласник РС“, бр. 101/15, 95/18), у члану 149. став 1. после речи „инспектора“ додају се речи „и орган који је издао одобрење за експлоатацију и/или одобрење за експлоатационо поље, односно одобрење за извођење рударских радова писано или електронским путем“.У ставу 2. после речи „инспектора“ додају се речи „и орган који је издао одобрење за експлоатацију и/или одобрење за експлоатационо поље, односно одобрење за извођење рударских радова писано или електронским путем“.После става 5. додаје се нови став 6 који гласи:„Орган који је издао одобрење за експлоатацију и/или одобрење за експлоатационо поље, односно одобрење за извођење рударских радова, води евиденцију о пријављеним привременим обуставама рударских радова, у коју право увида имају сви заинтересовани субјекти.“Члан 2.Овај закон ступа на снагу осмог дана од дана објављивања у Службеном гласнику Републике Србије. |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ**
 |
| **ПРЕГЛЕД ОДРЕДБИ** **ЗАКОНА О РУДАРСТВУ И ГЕОЛОГИЈИ КОЈЕ СЕ МЕЊАЈУ****3. Привремена обустава рударских радова**Члан 149.Ако се радови у јамама и површинским коповима и њиховим деловима или нафтним и гасним пољима, морају привремено обуставити због непредвиђених околности (провала гасова или воде, проблеми у вези са горским ударом, јамски пожари, поремећаји на главним путевима за проветравање, пролажење, одводњавање и превоз, клизање терена, ерупције, промене режима вода и сл.) или услед више силе носилац експлоатације обавештава о разлозима обуставе радова рударског инспектора И ОРГАН КОЈИ ЈЕ ИЗДАО ОДОБРЕЊЕ ЗА ЕКСПЛОАТАЦИЈУ И/ИЛИ ОДОБРЕЊЕ ЗА ЕКСПЛОАТАЦИОНО ПОЉЕ, ОДНОСНО ОДОБРЕЊЕ ЗА ИЗВОЂЕЊЕ РУДАРСКИХ РАДОВА ПИСАНО ИЛИ ЕЛЕКТРОНСКИМ ПУТЕМ,, најкасније у року од 24 сата од обуставе радова.О привременој обустави радова, која је унапред планирана, носилац експлоатације је дужан да обавести рударског инспектора И ОРГАН КОЈИ ЈЕ ИЗДАО ОДОБРЕЊЕ ЗА ЕКСПЛОАТАЦИЈУ И/ИЛИ ОДОБРЕЊЕ ЗА ЕКСПЛОАТАЦИОНО ПОЉЕ, ОДНОСНО ОДОБРЕЊЕ ЗА ИЗВОЂЕЊЕ РУДАРСКИХ РАДОВА ПИСАНО ИЛИ ЕЛЕКТРОНСКИМ ПУТЕМ, најкасније 15 дана пре обуставе радова.Пре планиране обуставе радова из става 2. овог члана, која ће трајати дуже од 30 дана, носилац експлоатације је дужан да изврши потребно премеравање, допуну рударских пројеката и планова и да сачини записник о разлозима обустављања радова, са навођењем опасности које се могу појавити приликом поновног отварања јаме или њеног дела, односно пуштања нафтног и гасног поља у поновну производњу.За време привремене обуставе радова главни јамски простори и објекти на нафтним и гасним пољима морају се одржавати у таквом стању да се њима може пролазити без опасности.У случају да привремена обустава радова траје дуже од две године примењује се члан 150. овог закона.ОРГАН КОЈИ ЈЕ ИЗДАО ОДОБРЕЊЕ ЗА ЕКСПЛОАТАЦИЈУ И/ИЛИ ОДОБРЕЊЕ ЗА ЕКСПЛОАТАЦИОНО ПОЉЕ, ОДНОСНО ОДОБРЕЊЕ ЗА ИЗВОЂЕЊЕ РУДАРСКИХ РАДОВА, ВОДИ ЕВИДЕНЦИЈУ О ПРИЈАВЉЕНИМ ПРИВРЕМЕНИМ ОБУСТАВАМА РУДАРСКИХ РАДОВА, У КОЈУ ПРАВО УВИДА ИМАЈУ СВИ ЗАИНТЕРЕСОВАНИ СУБЈЕКТИ. |
| 1. **АНАЛИЗА ЕФЕКАТА ПРЕПОРУКЕ (АЕП)**
 |
| Усвајање и примена препорука ће донети уштеде у износу од 27,27% укупних директних трошкова привредних субјеката у поступку.Препоруке ће допринети истоветности поступања, транспарентности поступка, правној сигурности привредних субјеката и поједностављењу поступка за привредне субјекте. |